Lindinis
Lindinis Res apud Vicidata repertae: Civitas: Britanniarum Regnum Locus: 51°0′4″N 2°40′57″W Numerus incolarum: 2 061 Gestio Procuratio superior: South Somerset Lindinis, hodie vulgo Ilchester ac recentius Ivelchester, est oppidum Somersetensis comitatus in Anglia occidentali situm in eodem loco ubi olim aedificata est urbs Romana civitati Durotrigum attributa: ad illam viam limitaneam, a posterioribus Fosse Way nuncupatam, stetit prope traiectum fluminis Ivelli, quae hinc usque ad Langport cymbis navigatur. Lindine in urbe mediaevali nundinae tenebantur ab anno 973, mercatus autem ab anno 1189; fuit usque ad annum 1832 burgus parlamentarius. Ecclesia S. Mariae Maioris saeculo XIII magna parte aedificata est; fragmenta picturarum muralium eiusdem aevi ad septentrionalem navis parietem servantur.